எத்தில் 3-புரோமோபுரோப்பியோனேட்டு

எத்தில் 3-புரோமோபுரோப்பியோனேட்டு (Ethyl 3-bromopropionate) BrCH2CH2CO2C2H5  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். 3-புரோமோபுரோப்பியோனிக் அமில எத்தில் எசுத்தர் என்றும் இதை அழைக்கலாம். நிறமற்ற நீர்மமான இச்சேர்மம் ஓர் ஆல்கைலேற்ற முகவராகும். 3-புரோமோபுரோப்பியானிக் அமிலத்தை எசுத்தராக்கல் வினைக்கு உட்படுத்தி எத்தில் 3-புரோமோபுரோப்பியோனேட்டு சேர்மத்தை தயாரிக்கலாம். மாற்றாக எத்தில் அக்ரைலேட்டை ஐதரோபுரோமினேற்றம் செய்தும் தயாரிக்கலாம். இவ்வினை எதிர்மார்க்கோனிக்கோவ் முறையில் நிகழ்கிறது. எத்தில் 3-புரோமோபுரோப்பியோனேட்டு கண்கள், தோலில் பட நேர்ந்தால் எரிச்சலூட்டும். சுவாசிக்க நேர்ந்தால் சுவாசப் பாதைக்  கோளாறுகளும் ஏற்படலாம்.

மேற்கோள்கள் 

எத்தில் எசுத்தர்கள்
ஆல்க்கைலேற்றும் முகவர்கள்
கரிம புரோமைடுகள்
கரிம வேதியியல் வினையாக்கிகள்
புரோப்பியோனேட்டு எசுத்தர்கள்